Havnespy

Havnespy Didemnum vexillum tidligere kalt  japansk sjøpung er en art sekkdyr som naturlig er hjemmehørende i Japan. Arten har spredt seg til europeiske farvann. Den ble første gang påvist i Norge i 2020 i Engøysundet i Stavanger. Etter det har arten spredt seg nordover langs Vestlandskysten. Vinteren 2023 ble den påvist så langt nord som i Måløy.

Den hører til gruppen kappedyr som lever som fastsittende filterspiser, men har et fritt larvestadium som likner på et lite rumpetroll. 

Kolonier av havnespy, som sprer seg raskt, kveler alt liv på havbunnen. Derfor blir arten karakterisert som en fremmed art med svært høy risiko i Norge. Spredningen skjer ved larver, eller at små biter av kolonien faller av og lager nye i nærheten.

Arten kan etablere seg på kunstige overflater som brygger, blåser, fortøyninger og båtskrog. At den kan spre seg på båter, gjør det vanskelig å stoppe spredningen.

Referanser

Eksterne lenker
 

Kappedyr